מ.ס אשדוד רשמה הערב (ב') ניצחון שני במשחקי ההכנה. אחרי ה- 3-2 על הפועל ב"ש בשבוע שעבר, הגיעה הערב (ב') בני לוד לי"א ואשדוד גברה עליה 2-0. מה זה אומר? לא הרבה. אבל זה אומר שאולי שחקני אשדוד חזרו בכושר יחסית מהפגרה הכפויה, ותמיד טוב לנצח.
בהתחשב בתנאים, חום כבד, משחק בשעה לא הכי נוחה (17:00) וכמובן החלודה מהחזרה לפגרה, המשחק לא התעלה לרמה גבוהה, בלשון המעטה. לאשדוד ששלטה לאורך המשחק כבשו: ריינן אריאס הברזילאי (שכחנו שהוא בקבוצה בכלל) ורועי גורדנה בפנדל.
באשדוד גם שותפו הבלמים עוביידה חטאב, ששיחק גם נגד הפועל ב"ש, וכן הקפטן טום בן זקן שהיה פצוע לכל אורך העונה. גם אדג'יי הייפורד, הזר ששיחק בעונה החולפת במדי הכח ר"ג מליגה א' דרום, שותף במשחק.
המשחק חולק לשלושה שלישים של 30 דקות בכדי לאפשר כניסה טובה יותר לכושר בצורה הרגדתית ויכולת לבחון שחקנים רבים יותר.
בן שמעון נתן ללא מעט שחקנים צעירים לשחק כדי לשמור על חלק משחקני ההרכב, אך במשחק הבא ביום חמישי מול בית”ר ירושלים, הוא כבר צפוי להריץ את ה-11 שלו לקראת חידוש העונה.
אשדוד תחזור לשחק ב- 2/6 במשחק החזרה של הפלייאוף התחתון מול הפועל רעננה באצטדיון הי"א.